
CONSILIUL DE ADMINISTRAȚIE

HOTĂRÂRE nr. _______
din ______________ 2026
mun. Chișinău

[bookmark: _Hlk228267377]cu privire la aprobarea Conceptului Sistemului informațional „Instrumentul de comparare a ofertelor furnizorilor de gaze naturale și de energie electrică” și a Regulamentului privind organizarea și funcționarea Sistemului informațional „Instrumentul de comparare a ofertelor furnizorilor de gaze naturale și de energie electrică”

[bookmark: _Hlk228268024]În temeiul art. 113 alin. (3) din Legea nr. 164/2025 cu privire la energia electrică, art. 87¹ alin. (3) și (4) din Legea nr. 108/2016 cu privire la gazele naturale, art. 13 alin. (1) lit. f¹) din Legea nr. 174/2017 cu privire la energetică, Consiliul de administrație al Agenției Naționale pentru Reglementare în Energetică,
HOTĂRĂȘTE:

1. [bookmark: _Hlk228267423][bookmark: _Hlk205275530]Se aprobă instituirea Sistemului informațional „Instrumentul de comparare a ofertelor furnizorilor de gaze naturale și de energie electrică” (în continuare – SI ICOF) al Agenției Naționale pentru Reglementare în Energetică (în continuare – ANRE).
2. Se aprobă:
a) [bookmark: _Hlk185938679]Conceptul SI ICOF al ANRE, conform anexei nr. 1;
b) Regulamentul privind organizarea și funcționarea SI ICOF al ANRE, conform anexei nr. 2.
3. Instituirea, dezvoltarea, întreținerea și asigurarea funcționării SI ICOF se va efectua din contul și în limita mijloacelor financiare aprobate în acest scop din bugetul ANRE, precum și din alte surse neinterzise de lege.
4. În perioada 15–30 septembrie 2026, SI ICOF va funcționa în regim de testare, în vederea verificării funcționalităților, configurării accesului utilizatorilor și remedierii eventualelor neconformități identificate.
5. Începând cu 1 octombrie 2026, SI ICOF se pune în exploatare.
6. Începând cu data punerii în exploatare a SI ICOF, furnizorii de gaze naturale și de energie electrică vor prezenta și actualiza ofertele prin intermediul SI ICOF, în cazurile și termenele prevăzute de legislația sectorială și de Regulamentul privind organizarea și funcționarea SI ICOF, aprobat prin pct. 2 lit. b) din prezenta Hotărâre.
7. Controlul asupra executării prezentei Hotărâri se pune în sarcina Departamentului energie electrică și regenerabile, Departamentului gaze naturale și energie termică și Secției tehnologii informaționale ale ANRE.
8. Prezenta Hotărâre intră în vigoare la data publicării în Monitorul Oficial al Republicii Moldova.

